**UAB "Dovaina"**

(Uždaroji akcinė bendrovė, Uolės g. 16, Dovainonys, Kaišiadorių r., Tel.: +370 346 46618, el. p. dovaina@dovaina.lt, duomenys apie įmonę kaupiami ir saugomi VĮ „LR registrų centras“, įmonės kodas: 158859156, PVM kodas: LT588591515)

**KONKURSO SĄLYGOS**

Pirkimo objektas: Kompiuterinė projektavimo sistema

**TURINYS**

[**1. BENDROSIOS NUOSTATOS 2**](#_Toc13660320)

[**2. PIRKIMO OBJEKTAS 2**](#_Toc13660321)

[**3. TIEKĖJŲ KVALIFIKACIJOS REIKALAVIMAI 2**](#_Toc13660322)

[**4. KONKURSO SĄLYGŲ PAAIŠKINIMAS IR PATIKSLINIMAS 3**](#_Toc13660323)

[**5. PASIŪLYMŲ NAGRINĖJIMAS IR VERTINIMAS 4**](#_Toc13660324)

[**6. PASIŪLYMŲ ATMETIMO PRIEŽASTYS 4**](#_Toc13660325)

[**7. DERYBOS 5**](#_Toc13660326)

[**8. SPRENDIMAS DĖL LAIMĖTOJO NUSTATYMO 5**](#_Toc13660327)

[**9. PIRKIMO SUTARTIES SĄLYGOS 6**](#_Toc13660328)

[**10. BAIGIAMOSIOS NUOSTATOS 6**](#_Toc13660329)

[**11. PRIEDAI 7**](#_Toc13660330)

1. BENDROSIOS NUOSTATOS
   1. UAB "Dovaina" (toliau vadinama – Pirkėjas) įgyvendina projektą "UAB „Dovaina“ investicijos į skaitmeninės technologijos diegimą" (Nr. 03.3.1-LVPA-K-854-01-0016), bendrai finansuojamą Europos Sąjungos struktūrinių fondų ir Lietuvos Respublikos lėšomis. Projekto įgyvendinimo metu numatoma įsigyti: Kompiuterinė projektavimo sistema .
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt)*.*
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Remigijus Andrušaitis, remigijus@dovaina.lt, 834646618.
2. PIRKIMO OBJEKTAS
   1. Pirkimo objektas: Kompiuterinė projektavimo sistema . Pirkimo objekto savybės nustatytos pasiūlymo formoje pateiktoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam prekių/paslaugų/darbų kiekiui..
   4. Sutarties įvykdymo terminas: 2021 09 01. Esant nenumatytoms aplinkybėms, nepriklausančioms nuo tiekėjo veiksmų, sutarties įvykdymo terminas gali būti pratęstas.
   5. Pirkimo objekto perdavimo vieta: Uolės g. 16, Dovainonys, Kaišiadorių r..
3. TIEKĖJŲ KVALIFIKACIJOS REIKALAVIMAI

3.1 Pirkėjas netikrina tiekėjų, dalyvaujančių pirkime, kvalifikacijos.

**4.** PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
  3. Tiekėjo pasiūlymas bei kita korespondencija pateikiama lietuvių ir (arba) anglų kalba.
  4. Tiekėjas kainos pasiūlymą privalo pateikti pagal konkurso sąlygų 1 priede pateiktą formą. Pasiūlymas teikiamas užklijuotame voke. Ant voko turi būti užrašyta: **UAB "Dovaina",Uolės g. 16, Dovainonys, Kaišiadorių r., PIRKIMO OBJEKTAS: Kompiuterinė projektavimo sistema, tiekėjo pavadinimas ir adresas*.*** Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
  5. **Pasiūlymą sudaro tiekėjo raštu pateiktų dokumentų visuma**:
     1. užpildyta pasiūlymo forma, parengta pagal šių pirkimo konkurso sąlygų 1 priedą;
     2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį);
     3. kita konkurso sąlygose prašoma informacija ir (ar) dokumentai.
  6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  7. Šis pirkimas į dalis neskirstomas, todėl pasiūlymas turi būti pateiktas visam nurodytam prekių/paslaugų/darbų kiekiui..
  8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  9. Pasiūlymas turi būti pateiktas iki 2019 07 25 15:00 (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu:Uolės g. 16, Dovainonys, Kaišiadorių r., 8 - 17 val.Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
  10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku
  11. Pasiūlymuose nurodoma pirkimo objekto kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą pirkimo objekto apimtį, kainos sudėtines dalis, į techninės specifikacijos reikalavimus ir pan. Į pirkimo objekto kainą turi būti įskaityti visi mokesčiai ir visos tiekėjo išlaidos, susijusios su tinkamu sutarties įvykdymu.
  12. Pasiūlymas turi galioti ne trumpiau nei iki 2019 10 08.Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
  13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
  15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. KONKURSO SĄLYGŲ PAAIŠKINIMAS IR PATIKSLINIMAS
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: Remigijus Andrušaitis, remigijus@dovaina.lt, 8-346-46618.
2. PASIŪLYMŲ NAGRINĖJIMAS IR VERTINIMAS

* 1. Vokų atplėšimo procedūra vyks 2019 07 25 15:00 (Lietuvos Respublikos laiku), tiekėjams nedalyvaujant.
  2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
  3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
  4. Komisija nagrinėja:
     1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
     2. ar nebuvo pasiūlytos neįprastai mažos kainos;
  5. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
  6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  7. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  8. Pasiūlymuose nurodytos kainos bus vertinamos eurais be PVM.
  9. Pirkėjo neatmesti pasiūlymai vertinami pagal mažiausios kainos kriterijų..

1. PASIŪLYMŲ ATMETIMO PRIEŽASTYS
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
2. DERYBOS
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms*.*
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų pirkimo objekto charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją (kai taikoma) ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada vykdomos derybos, ir derybų vykdymo būdą: tiesiogiai atvykus, raštu arba el. paštu, atitinkamai nurodant ir derybų vykdymo vietą, adresą arba elektroninio pašto adresą, kuriais bus vykdomas susirašinėjimas.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
3. SPRENDIMAS DĖL LAIMĖTOJO NUSTATYMO
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu keli pateikti pasiūlymai yra vienodi (kainos ar ekonominio naudingumo atžvilgiu), nustatant pasiūlymų eilę pirmesnis į šią eilę įrašomas tiekėjas, kurio pasiūlymasįregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Pirmu numeriu pasiūlymų eilėje nustatytą pasiūlymą pateikęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

1. PIRKIMO SUTARTIES SĄLYGOS
   1. Sutarties įvykdymo terminas: 2021 09 01. Esant nenumatytoms aplinkybėms, nepriklausančioms nuo tiekėjo veiksmų, sutarties įvykdymo terminas gali būti pratęstas.
   2. Atsiskaitymo su tiekėjais sąlygos:

Avansas nenumatomas.

Tiekėjo pateiktos sąskaitos už perduotas licencijas apmokamos per 90 d.d. nuo sąskaitos išrašymo dienos. Licencijos gali būti perduodamos dalimis per visą sutarties vykdymo laikotarpį, tačiau pilna licencijų apimtis turi būti perduota ne vėliau, kaip iki 2021 09 01.

* 1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
  2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 7 punkte nustatyti atvejai (jei taikoma);
  3. Neįvykdžius sutartinių įsipareigojimų, numatomi delspinigiai:
     1. Už delsimą laiku perduoti pirkimo objektą, Pirkėjas turi teisę reikalauti iš Tiekėjo 0,08 % delspinigių nuo bendros Sutarties kainos už kiekvieną uždelstą dieną;
     2. Už delsimą įvykdyti atsiskaitymo sąlygas, Tiekėjas turi teisę reikalauti iš Pirkėjo 0,08 % delspinigius nuo bendros Sutarties kainos už kiekvieną uždelstą dieną.
  4. Vykdant pirkimo sutartį, esminės pirkimo sutarties sąlygos keičiamos nebus, jeigu:
     1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
     2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
     3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
     4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
  5. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.

1. BAIGIAMOSIOS NUOSTATOS
   1. Tiekėjams pasiūlymų rengimo ir dalyvavimo pirkimo procedūroje išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose (išskyrus nurodytą konkurso sąlygų 10.3 p.), tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiama.
2. PRIEDAI

Pasiūlymo forma

**PASIŪLYMAS**

**PIRKIMO OBJEKTAS: %PIRKIMO\_OBJEKTAS**

|  |  |  |  |
| --- | --- | --- | --- |
|  | |  |  |
|  | | *data* |  |
|  | |  |  |
|  | | *Vieta* |  |
| Tiekėjo pavadinimas (arba Ūkio subjektų grupės kiekvieno nario pavadinimas) |  | | |
| Tiekėjo adresas (arba Ūkio subjektų grupės narių adresai) |  | | |
| Už pasiūlymą atsakingo asmens vardas, pavardė |  | | |
| Telefono numeris |  | | |
| Fakso numeris |  | | |
| El. pašto adresas |  | | |
| Pasiūlymo galiojimo data (pasiūlymas turi galioti ne trumpiau nei iki 2019 10 08) |  | | |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje www.esinvesticijos.lt.

2) konkurso sąlygose;

3) pirkimo dokumentų prieduose.

Mes siūlome:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Kaina,**  **Eur (be PVM)** | **Kaina,**  **Eur (su PVM)** |
| **1** | **2** | **3** | **4** | **5** | **6** |
|  | Kompiuterinė projektavimo sistema | 1 | Vnt. |  |  |
| IŠ VISO (bendra pasiūlymo kaina): | | | | |  |

**TECHNINĖ SPECIFIKACIJA**

Siūlomos *prekės/paslaugos/darbai* visiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
| **Eil.Nr.** | **Pageidaujamos savybės ir komplektacija** | **Siūlomos savybės ir komplektacija**  **(ĮRAŠYTI)** |
| **1** | **2** | **3** |
| 1 | **Pirkimo objekto apibūdinimas:**  Kompleksinis sprendimas (programinė įrangą) skirtas maisto pramonės gaminių kompleksiniam projektavimui, paruošimui gamybai, projektavimo ir gamybos paruošimo gyvavimo ciklo palaikymui. Sprendimas turi apimti tiek gaminio informacijos, gaminio struktūros ir specifikacijų valdymą, procesų vykdymo kontrolę, specifikacijų perdavimą į įmonėje esančią verslo valdymo sistemą. Sprendimas turi užtikrinti mechanines, schematines (elektrotechnika, hidraulika, pneumatika) dalies projektavimo darbus.  Siekiant kad, esant kintamai ekonominei situacijai ateityje, būtų užtikrintas sprendimo panaudojimas, siūlomos programinės įrangos licencijos, kurios sudarys šį sprendimą, turi būti nuolatinės. Jų veikimas neturi būti sustojus, pasibaigus programinės įrangos palaikymui. |  |
| 2 | **Pirkimo objekto apimtis:**  Sprendimas turi užtikrinti lygiagretų darbą visuose įmonės kompiuteriuose, bet ne mažiau:   * Prieiga prie kuriamo gaminio informacijos, struktūros, specifikacijų, modelių, brėžinių ir darbas su šia informacija: SOLIDWORKS PDM Professional arba lygiavertis - ne mažiau 25 d.v. * Gaminių mechaninės dalies projektavimas SOLIDWORKS 3DCAD arba lygiavertis - ne mažiau 15 d.v. * Gaminių elektrotechninės dalies ir automatikos projektavimas SOLIDWORKS Electrical Schematics Professional arba lygiavertis - ne mažiau 5 d.v.   Siūlomas kompleksinis sprendimas turi užtikrinti šių uždavinių sprendimą: mechanikos, elektrotechnikos sistemų projektavimą, darbo dokumentacijos ruošimą, projektavimo technologiškumo ir kokybės kontrolės užtikrinimą; Inžinerinis trimatis parametrinis ir, taisyklėmis paremtas, schematinis projektavimas; Didelių junginių apdorojimas ir kūrimas; Išplėstinės galimybės sudėtingiems paviršiams kurti; Detalių kūrimas iš lakštinio metalo; Suvirintų konstrukcijų kūrimas; Plastikinių detalių kūrimas; Liejimo formų kūrimas; Intelektualių elektros ir automatikos schemų kūrimas; Duomenų saugojimas ir struktūrizavimas vieningoje duomenų bazėje; Mechaninių ir elektros projekto dalių apjungimas ir struktūrizavimas; Gaminio struktūros ir specifikacijų valdymas; Sąsaja su įmonės išteklių valdymo sistema (ERP/MRP), siekiant sumažinti klaidų skaičių ir sutaupyti laiką, išvengiant rankinio duomenų įvedimo ir pakartotinio specifikacijų/žiniaraščių patikrinimo; Inžinerinės keitimo formos (ECO) ir darbo procesas (Workflow), užtikrinantis sklandesnį projektavimo ir gamybos procesuose atsirandančių keitimų atlikimą ir kontrolę; |  |
| 3 | **Suderinamumo užtikrinimas:**  Siūlomas sprendimas turi užtikrinti sklandų įmonėje esamos inžinerinės/gamybinės žinių bazės panaudojimą, kuri susideda iš parametrinių ir inžinerinėmis taisyklėmis apraištų trimačių (3D) gaminių modelių duomenų bazės bei susietais su modeliais gamybiniais brėžiniais ir specifikacijomis. Suderinamumo įrankiai turi užtikrinti gaminių trimačių modelių koregavimą per nustatytus parametrus, išlaikant asociatyvius ryšius su brėžiniais ir specifikacijomis. |  |
| 4 | **Garantiniai įsipareigojimai:**  Programinės įrangos tiekėjas turi užtikrinti programinės įrangos naujumą ir techninį palaikymą laikotarpiui ne mažiau kaip 36 mėn. Licencijos turi būti nuolatinės, ir pasibaigus garantiniam laikotarpiui programinė įranga privalo dirbti toliau. |  |
| 5 | **Įrangos modelis turi būti įdiegtas į rinką ne anksčiau nei 2015 m.** |  |

Kartu su pasiūlymu pateikiami šie dokumentai (jei reikalinga):

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |